cyanic-selkie/wikianc huggingface dataset:
คลาร์ก เกรกก์
โรเบิร์ต คลาร์ก เกรกก์ (Robert Clark Gregg; (เกิด 2 เมษายน พ.ศ. 2505) เป็นนักแสดง, ผู้กำกับ และผู้เขียนบทภาพยนตร์ชาวอเมริกัน เขาเป็นที่รู้จักกันเป็นอย่างดีจากการรับบท ฟิล โคลสัน ในภาพยนตร์ ของจักรวาลภาพยนตร์มาร์เวล เรื่อง Iron Man (2008), Iron Man 2 (2010), Thor (2011), The Avengers (2012), Captain Marvel (2019) และละครชุดทางโทรทัศน์ภาคแยกเรื่อง Agents of S.H.I.E.L.D. (พ.ศ. 2556–2563) Gregg ยังพากย์เสียง Phil Coulson ในซีรีส์แอนิเมชั่น Ultimate Spider-Man (2555–2560) และในวิดีโอเกม Lego Marvel Super Heroes (2013), Marvel Heroes (2013) และ Lego Marvel's Avengers (2016)
รายชื่อนักฟุตบอลที่ยิงประตู 500 ลูกขึ้นไป
รายชื่อนักฟุตบอลที่ยิงประตู 500 ลูกขึ้นไป (List of footballers with 500 or more goals) ในการแข่งขันฟุตบอลระดับสูงสุด มีผู้เล่น 24 คนทำประตูได้ 500 ประตูหรือมากกว่านั้นตลอดอาชีพการแข่งขันทั้งในระดับสโมสรและทีมชาติ จากการสำรวจของสหพันธ์ประวัติศาสตร์และสถิติฟุตบอลนานาชาติ (IFFHS) เผยแพร่ครั้งแรกในปี ค.ศ. 2007 เมื่อพิจารณาถึงการแข่งขันในทุกระดับ มีผู้เล่น 72 คนทำได้สำเร็จตามการสำรวจของมูลนิธิสถิติฟุตบอล (RSSSF) ซึ่งเป็นองค์กรที่อธิบายโดยหนังสือพิมพ์เยอรมันชื่อ แดร์ สปีเกล ว่าเป็น "วิกิพีเดียสถิติฟุตบอล" อิมเร ชลอสเซอร์ ชาวฮังการีเป็นคนแรกที่ทำได้ถึง 500 ประตู ในปี ค.ศ. 1927 ก่อนที่เขาจะเกษียณไม่นาน มีผู้เล่น 8 คนประสบความสำเร็จในสโมสรเดียว ได้แก่ โจเซฟ บิคาน (สลาเวียปราฮา), จิมมี่ โจนส์ (เกลนาวอน), จิมมี่ แม็คกรอรี (เซลติก), ลิโอเนล เมสซี (บาร์เซโลนา), แกร์ท มึลเลอร์ (ไบเอิร์นมิวนิก), เปเล่ (ซังตุส ), เฟร์นานโด เปย์โรเตโอ (สปอร์ติงลิสบอน) และ อูเว่ ซีเลอร์ (ฮัมบัวร์) ในแปดคนนี้ เมสซีทำประตูได้มากที่สุด โดยมี 672 ประตูตั้งแต่เปิดตัวในปี ค.ศ. 2004 และออกจากสโมสรในปี ค.ศ. 2021
นักฟุตบอลที่ยิงประตู 500 ลูกขึ้นไป
จากข้อมูลของสหพันธ์ประวัติศาสตร์และสถิติฟุตบอลนานาชาติและสื่ออื่น ๆ มีผู้เล่น 23 คนได้รับการรับรองจากการทำประตู 500 ประตูขึ้นไปในการแข่งขันฟุตบอลระดับสูงสุด:
สถิติของ RSSSF
เนื่องจากมูลนิธิสถิติฟุตบอล (RSSSF) ใช้วิธีการที่แตกต่างจากสหพันธ์ประวัติศาสตร์และสถิติฟุตบอลนานาชาติ (IFFHS) และสื่ออื่น ๆ เพื่อการตัดสินประตูรวม ผู้เล่น 72 คนได้รับการรับรองว่ายิงได้ 500 ประตูขึ้นไป ในการแข่งขันทุกระดับ:
กมล วรรณประภา
กมล วรรณประภา เป็นอดีตรัฐมนตรีว่าการกระทรวงมหาดไทย ในรัฐบาลนายสัญญา ธรรมศักดิ์ และอดีตรัฐมนตรีว่าการกระทรวงยุติธรรม ในรัฐบาลจอมพล ถนอม กิตติขจร
ประวัติ
กมล วรรณประภา เคยรับราชการในสังกัดกระทรวงยุติธรรม เคยดำรงตำแหน่งสูงสุดคือ อธิบดีกรมอัยการ และเคยได้รับการแต่งตั้งเป็นสมาชิกวุฒิสภาในพ.ศ. 2511
ในการก่อการรัฐประหารในประเทศไทย พ.ศ. 2514 โดยจอมพล ถนอม กิตติขจร เขาได้รับตำแหน่งรัฐมนตรีว่าการกระทรวงยุติธรรม ในรัฐบาลจอมพล ถนอม กิตติขจร
ต่อมาในปี พ.ศ. 2516 ได้รับแต่งตั้งเป็นรัฐมนตรีว่าการกระทรวงมหาดไทย ในรัฐบาลสัญญา ธรรมศักดิ์
กีฬาเทเบิลเทนนิสในโอลิมปิกฤดูร้อน 2020 – ทีมหญิง
การแข่งขันกีฬาเทเบิลเทนนิสในโอลิมปิกฤดูร้อน 2020 – ทีมหญิง เป็น 1 ใน 5 รายการแข่งขันกีฬาเทเบิลเทนนิสในโอลิมปิกฤดูร้อน 2020 ที่กรุงโตเกียว ประเทศญี่ปุ่น กำหนดจัดขึ้นระหว่างวันที่ 1-5 สิงหาคม พ.ศ. 2564 ที่ศูนย์กีฬาในร่มโตเกียว การแข่งขันรายการทีมหญิงในโอลิมปิกฤดูร้อนครั้งนี้ จะมีนักกีฬาเข้าร่วมแข่งขัน 48 คน จาก 16 ประเทศโดยประมาณ
ภูมิหลัง
การแข่งขันครั้งนี้จะเป็นการปรากฏตัวครั้งที่ 4 ของรายการนี้ โดยได้แข่งขันในโอลิมปิกครั้งแรกเมื่อปี ค.ศ. 2008
ปฏิทินการแข่งขัน
เวลาทั้งหมดเป็นเวลามาตรฐานญี่ปุ่น (UTC+9).
อินเทอร์เน็ตบรอดเวย์ดาตาเบส
Internet Broadway Database (IBDB) เป็นฐานข้อมูลออนไลน์รวบรวมเกี่ยวกับเรื่องราวของ นักแสดง ผู้กำกับ และบุคคลที่เกี่ยวข้องในวงการละครบรอดเวย์ ตั้งแต่ปี พ.ศ. 2543 ดำเนินการโดย The Broadway League ซึ่งเป็นสมาคมผู้ประกอบการละครบรอดเวย์ในทวีปอเมริกาเหนือ
ฟาราน ทาฮีร์
ฟาราน ฮารูน ทาฮีร์ (Faran Haroon Tahir; เกิด 16 กุมภาพันธ์ พ.ศ. 2506) เป็นนักแสดงชาวปากีสถาน-อเมริกัน ที่ปรากฏในซีรีส์และภาพยนตร์ทางโทรทัศน์ของอเมริกาซึ่งเป็นที่รู้จักกันดีในบทบาทของเขาในบท Raza ใน Iron Man และกัปตัน Robau ใน Star Trek
หม่อมราชวงศ์สุขุมพันธุ์ บริพัตร
เขาเป็นที่จดจำจากการดำรงตำแหน่งผู้ว่าราชการกรุงเทพมหานครระหว่างปี 2552 ถึง 2559 โดยในการเลือกตั้งปี 2556 เขายังได้รับเลือกตั้งอีกสมัยแต่ต่อมาเขาถูกกล่าวหาและได้รับเสียงวิจารณ์ถึงการทุจริตและการที่ไม่สามารถแก้ไขปัญหาของกรุงเทพมหานครได้ จนสุดท้ายถูกปลดออกด้วยคำสั่งคณะรักษาความสงบแห่งชาติ
ประวัติ
หม่อมราชวงศ์สุขุมพันธุ์ บริพัตร เป็นโอรสในพระวรวงศ์เธอ พระองค์เจ้าสุขุมาภินันท์ กับหม่อมดุษฎี บริพัตร ณ อยุธยา มีศักดิ์เป็นลูกพี่ลูกน้องกับสินนภา สารสาส
เขาสมรสครั้งที่ 1 กับนุชวดี บำรุงตระกูล มีบุตรคือ รองศาสตราจารย์ ดร. หม่อมหลวงพินิตพันธุ์ บริพัตร (อาจารย์ประจำคณะรัฐศาสตร์ มหาวิทยาลัยธรรมศาสตร์) และสมรสครั้งที่สองกับ สาวิตรี บริพัตร ณ อยุธยา (สาวิตรี ภมรบุตร) มีบุตรคือ หม่อมหลวงวราภินันท์ บริพัตร
การศึกษา
หม่อมราชวงศ์สุขุมพันธุ์ บริพัตร จบการศึกษาระดับประถมศึกษาและมัธยมศึกษาจาก โรงเรียน Cheam และโรงเรียน Rugby ประเทศอังกฤษ โดยศึกษาระหว่างปี พ.ศ. 2506 - พ.ศ. 2513 ต่อมาจบการศึกษาในระดับปริญญาตรี (เกียรตินิยมอันดับ 2) และระดับปริญญาโทจากวิทยาลัยเพมโบร์ก มหาวิทยาลัยออกซฟอร์ด และสาขาวิชาปรัชญาการเมืองและเศรษฐศาสตร์ (PPE) ในปี พ.ศ. 2520 และจบการศึกษาในระดับปริญญาโทจากมหาวิทยาลัยจอร์จทาวน์ สหรัฐอเมริกา สาขาวิชาความสัมพันธ์ระหว่างประเทศ ในปี พ.ศ. 2521
งานการเมือง
หม่อมราชวงศ์สุขุมพันธุ์ บริพัตร เป็นผู้ร่วมก่อตั้งพรรคนำไทย ร่วมกับอำนวย วีรวรรณ เมื่อ พ.ศ. 2537 และเคยดำรงตำแหน่งรองเลขาธิการพรรคนำไทย จนต่อมา เขาเข้าเป็นกรรมการบริหารพรรคประชาธิปัตย์ ได้รับเลือกตั้งเป็นสมาชิกสภาผู้แทนราษฎรจากกรุงเทพมหานคร เขตเลือกตั้งที่ 6 (บางรัก สาทร ปทุมวัน) เมื่อปี พ.ศ. 2539 และ 2544
ดำรงตำแหน่ง รัฐมนตรีช่วยว่าการกระทรวงการต่างประเทศ ระหว่างเดือนพฤศจิกายน พ.ศ. 2540 ถึงเดือนพฤศจิกายน พ.ศ. 2543 เนื่องจากการยุบสภา และปฏิบัติหน้าที่รักษาการไปจนกระทั่งได้คณะรัฐมนตรีชุดใหม่ ในวันที่ 17 กุมภาพันธ์ พ.ศ. 2544
หม่อมราชวงศ์สุขุมพันธุ์ บริพัตร เป็นสมาชิกสภาผู้แทนราษฎร ในระบบบัญชีรายชื่อ ลำดับที่ 24 ของพรรคประชาธิปัตย์ จากการเลือกตั้งในปี พ.ศ. 2548 นอกจากนี้ยังดำรงตำแหน่งรองเลขาธิการพรรค และดูแลงานทางด้านต่างประเทศและความมั่นคง ในการเลือกตั้งในปี พ.ศ. 2550 หม่อมราชวงศ์สุขุมพันธุ์ บริพัตร ได้ลงสมัครรับเลือกตั้งในระบบสัดส่วนโซน 6 กรุงเทพมหานคร สมุทรปราการ และนนทบุรี ลำดับที่ 3 และชนะการเลือกตั้ง
ภายหลังการเลือกตั้ง 23 ธันวาคม 2550 และมีการจัดตั้งรัฐบาลสมัคร สุนทรเวช พรรคประชาธิปัตย์ที่เป็นฝ่ายค้านพรรคเดียวได้ประกาศตั้งคณะรัฐมนตรีเงาขึ้น ในเดือนกุมภาพันธ์ 2551 และหม่อมราชวงศ์สุขุมพันธุ์ บริพัตร ได้รับเลือกจากที่ประชุมพรรค ให้ทำหน้าที่ รัฐมนตรีว่าการกระทรวงการต่างประเทศเงา
การตกลงเป็นตัวประกันในเหตุการณ์ยึดสถานทูตพม่า พ.ศ. 2542
เมื่อวันที่ 1 ตุลาคม พ.ศ. 2542 ในรัฐบาลชวน หลีกภัย เกิดเหตุการณ์ก๊อด อาร์มี่ กองกำลังติดอาวุธของนักศึกษาพม่า บุกเข้ายึดสถานเอกอัครราชทูตพม่า ประจำประเทศไทย ที่ถนนสาทรเหนือ และจับเจ้าหน้าที่สถานทูตเป็นตัวประกัน
หลังการเจรจาต่อรองเป็นเวลาหลายชั่วโมง ผู้ก่อการร้ายยินยอมปล่อยตัวประกัน แลกกับให้ทางการไทยจัดเฮลิคอปเตอร์ไปส่งที่ อำเภอสวนผึ้ง จังหวัดราชบุรี ซึ่งเป็นชายแดนไทย-พม่า โดย หม่อมราชวงศ์สุขุมพันธุ์ รัฐมนตรีช่วยว่าการกระทรวงการต่างประเทศ ในขณะนั้น เสนอตัวเป็นตัวประกันนั่งโดยสารไปด้วยเพื่อรับรองความปลอดภัยจนกระทั่งถึงที่หมาย ทำให้เหตุการณ์ครั้งนั้นยุติลงได้โดยไม่มีการสูญเสียชีวิต
การลงนามในบันทึกข้อตกลงปักปันเขตแดนไทย-กัมพูชา พ.ศ. 2543
ในปี พ.ศ. 2543 หม่อมราชวงศ์สุขุมพันธุ์ บริพัตร รัฐมนตรีช่วยว่าการกระทรวงการต่างประเทศขณะนั้น ในฐานะประธานคณะกรรมาธิการเขตแดนร่วมไทย - กัมพูชา (ฝ่ายไทย) ได้ลงนามในบันทึกความเข้าใจระหว่างรัฐบาลไทยกับรัฐบาลกัมพูชา ว่าด้วยการสำรวจและจัดทำหลักเขตแดนทางบก ในระหว่างการเยือนกัมพูชาอย่างเป็นทางการของ นายชวน หลีกภัย นายกรัฐมนตรี ระหว่างวันที่ 14 - 16 มิถุนายน พ.ศ. 2543
บันทึกความเข้าใจดังกล่าว มีสาระสำคัญส่วนหนึ่ง คือ การสำรวจและปักหลักเขตแดนทางบกจะดำเนินการโดยใช้เอกสารหลักฐานที่ผูกพันไทยและกัมพูชาตามกฎหมายระหว่างประเทศ คืออนุสัญญาฉบับลงวันที่ 13 กุมภาพันธ์ ค.ศ. 1904 สนธิสัญญาฉบับลงวันที่ 23 มีนาคม ค.ศ. 1907 กับพิธีสารแนบท้าย ต่าง ๆ และ แผนที่แสดงเส้นเขตแดนระหว่างไทยกับกัมพูชามาตราส่วน 1:200,000 ซึ่งจัดทำขึ้นตามผลงานของ คณะกรรมการปักปันเขตแดนระหว่างสยามกับรัฐบาลอินโดจีนของฝรั่งเศส
ต่อมาในปี พ.ศ. 2551 หลังเกิดกรณี นายนพดล ปัทมะ รัฐมนตรีว่าการกระทรวงการต่างประเทศ ลงนามในเอกสารแถลงการณ์ร่วมไทย-กัมพูชา ซึ่งอาจมีผลเปลี่ยนแปลงเขตแดนประเทศไทยโดยมิชอบด้วยรัฐธรรมนูญ เกิดการโจมตีหม่อมราชวงศ์สุขุมพันธุ์และพรรคประชาธิปัตย์ เกี่ยวกับการลงนามในบันทึกความเข้าใจไทย-กัมพูชา พ.ศ. 2543 ที่ระบุให้การจัดทำหลักเขตแดนยึดตามแผนที่ฝรั่งเศส-สยาม (ค.ศ. 1904) เป็นแนวทาง โดยไม่ระบุแผนที่แอล 7017 ของสหรัฐอเมริกาที่ไทยใช้อ้างอิง ซึ่งอาจตีความได้ว่ามีผลเปลี่ยนแปลงเขตแดนประเทศ มาตั้งแต่ พ.ศ. 2543 ก่อนการลงนามของนายนพดล ปัทมะ เรื่องดังกล่าว ม.ร.ว.สุขุมพันธุ์ได้ชี้แจงว่าการระบุถึงแผนที่ ค.ศ. 1904 เป็นการระบุประกอบเอกสารหลักคือ อนุสัญญา ค.ศ. 1904 และ สนธิสัญญา ค.ศ. 1907 ซึ่งแผนที่ที่ออกมาภายหลังจากนั้น หรือไม่ได้มีความเกี่ยวพันกันกับการสำรวจและปักปันหลักเขตแดนจะขัดหรือแย้งไม่ได้ การลงนามในปี พ.ศ. 2543 จึงไม่มีผลเปลี่ยนแปลงเขตแดนประเทศแต่อย่างใด
ผู้ว่าราชการกรุงเทพมหานครสมัยแรก
ภายหลังคณะกรรมการป้องกันและปราบปรามการทุจริตแห่งชาติ (ป.ป.ช.) มีชี้มูลความผิด นายอภิรักษ์ โกษะโยธิน ผู้ว่าราชการกรุงเทพมหานคร ในคดีทุจริตโครงการจัดซื้อรถ-เรือดับเพลิง และอุปกรณ์บรรเทาสาธารณภัยของกรุงเทพมหานคร มูลค่า 6,800 ล้านบาท และนายอภิรักษ์ได้ตัดสินใจลาออกจากตำแหน่ง เพื่อแสดงความรับผิดชอบนั้น คณะกรรมการบริหารพรรคประชาธิปัตย์ จึงมีมติเมื่อวันที่ 22 พฤศจิกายน พ.ศ. 2551 ส่งชื่อ ม.ร.ว.สุขุมพันธุ์ เป็นผู้สมัครผู้ว่าราชการกรุงเทพมหานคร โดยหม่อมราชวงศ์สุขุมพันธุ์ บริพัตรได้รับเลือกตั้งเป็นผู้ว่าราชการกรุงเทพมหานคร การบริหารงานของสุขุมพันธ์ไม่ได้เป็นที่ชื่นชอบของชาวกรุงเทพมากนัก และมักจะได้รับเสียงก่นด่าอยู่เสมอจากการบริการงานที่ล่าช้าและไม่โปร่งใส อาทิ การสร้างสนามบางกอกอารีนาไม่ทันการแข่งขันฟุตซอลโลก, กล้องซีซีทีวีปลอม, การต่อสัญญาสัมปทานบีทีเอส 30 ปี, ปัญหาน้ำท่วมซ้ำซาก ซึ่งหลายครั้งที่เขาตกเป็นประเด็นก็จะเก็บตัวเงียบไม่พบสื่อ จนถูกตั้งฉายาว่า "หม่อมเอ๋อ"
ผู้ว่าราชการกรุงเทพมหานครสมัยสอง
แม้ว่าจะไม่เป็นที่ชื่นชอบของประชาชนมากนัก แต่พรรคประชาธิปัตย์ก็ตัดสินใจส่งสุขุมพันธ์ลงสมัครรับเลือกตั้งเป็นผู้ว่ากรุงเทพมหานครสมัยที่สอง ในการเลือกตั้งเมื่อ 3 มีนาคม พ.ศ. 2556 ซึ่งสุขุมพันธ์ต้องแข่งขันกับ พลตำรวจเอก พงศพัศ พงษ์เจริญ คู่แข่งจากพรรคเพื่อไทยซึ่งเป็นพรรครัฐบาล การสำรวจโดยสำนักโพลต่าง ๆ ก่อนการเลือกตั้ง พบว่าพงศพัศ มีคะแนนนำสุขุมพันธ์ในการสำรวจทุกครั้ง และมวลชนที่เคยเลือกพรรคประชาธิปัตย์ก็หันไปสนับสนุนผู้สมัครคนอื่น ๆ จนพรรคประชาธิปัตย์ซึ่งดิ้นรนที่จะรักษาฐานอำนาจทางการเมืองจำเป็นต้องหาเสียงโดยใช้วาทกรรม "ไม่เลือกเรา เขามาแน่" และกล่าวหาฝ่ายตรงข้ามว่าเป็นพวก "เผาบ้านเผาเมือง" เพื่อจูงใจคนที่ไม่ชอบพรรคเพื่อไทยหันมาเทคะแนนให้พรรคประชาธิปัตย์แทนที่จะไปเลือกผู้สมัครคนอื่นซึ่งจะเป็นคะแนนที่เสียเปล่า การหาเสียงด้วยวาทกรรมนี้ ช่วยให้สุขุมพันธ์พลิกกลับมาชนะการเลือกตั้ง ด้วยคะแนนเสียง 1,256,349 เสียง
ข้อวิจารณ์ในตำแหน่งผู้ว่าราชการกรุงเทพมหานคร
สุขุมพันธ์ใช้งบประมาณไปอย่างสิ้นเปลืองในโครงการต่าง ๆ ของกรุงเทพมหานคร มีการใช้งบกว่า 1.28 พันล้านบาท จัดซื้อเครื่องดนตรีให้แก่โรงเรียนในสังกัดที่ไม่มีบุคลากรครูผู้สอน มีการใช้งบ 39 ล้านบาทในการประดับตกแต่งไฟบริเวณลานคนเมืองและขั้นตอนไม่โปร่งใส การปฏิเสธโครงการความช่วยเหลือแบบให้เปล่าด้านโรงไฟฟ้าขยะจากรัฐบาลญี่ปุ่น เนื่องจากมีโครงการอยู่กับบริษัทจากจีน นอกจากนี้ยังมีการใช้งบประมาณกว่า 16.5 ล้านบาทในการตกแต่งห้องทำงานส่วนตัว และยังมีการจัดซื้อรถดับเพลิงขนาดเล็กพวงมาลัยซ้ายสมรรถนะต่ำในราคาคันละ 8 ล้าน และเรือดับเพลิงขนาดเล็กคันละ 10 ล้าน แม้จะถูกสตง. ท้วงติงแล้ว
สุขุมพันธ์ไม่สามารถแก้ไขปัญหาน้ำท่วมในกรุงเทพมหานครได้ เขาเคยตอบเรื่องการแก้ไขปัญหาน้ำท่วมไว้ว่า "...ถ้าไม่อยากมีจุดเสี่ยงเรื่องน้ำท่วม ต้องไปอยู่บนดอยครับ"
สุขุมพันธ์ให้ความช่วยเหลือกลุ่มกปปส. ในการชุมนุมต่อต้านรัฐบาลพรรคเพื่อไทย แต่อ้างว่ากทม. มีหน้าที่อำนวยความสะดวกในการชุมนุมของประชาชนโดยไม่เลือกฝ่าย
ต่อมาในวันที่ 18 ตุลาคม พ.ศ. 2559 คณะรักษาความสงบแห่งชาติ ได้มีคำสั่งที่ 64/2559 เรื่อง การให้ผู้ว่าราชการกรุงเทพมหานครพ้นจากตำแหน่ง และการแต่งตั้งผู้ว่าราชการกรุงเทพมหานคร โดยอ้างอิงจากคำสั่งที่ 50/2559 ที่ผ่านมานั้นเพื่อให้การดำเนินงานมีความต่อเนื่อง จึงอาศัยความตามมาตรา 44 ของรัฐธรรมนูญ (ฉบับชั่วคราว) พ.ศ. 2557 มีคำสั่งให้ หม่อมราชวงศ์สุขุมพันธุ์ พ้นจากตำแหน่งผู้ว่าฯ กทม. และให้พลตำรวจเอก อัศวิน ขวัญเมือง รองผู้ว่าฯ กทม. ดำรงตำแหน่งเป็นผู้ว่าฯ กทม.
ทรัพย์สิน
ในปี 2552 เขาเปิดเผยทรัพย์สินต่อคณะกรรมการป้องกันและปราบปรามการทุจริตแห่งชาติ โดยระบุว่ามีทรัพย์สิน 578 ล้านบาท ในจำนวนนี้เป็นที่ดิน 387 ล้านบาท และเงินฝาก 123 ล้านบาท และระบุว่าเป็นเจ้าของธุรกิจรีสอร์ทของครอบครัว ชื่อ บริษัท บ่อจืดรีสอร์ทและสปา จำกัด ซึ่งมีรายได้ต่อปีไม่เกิน 5,000 บาท
เลสลี บิบบ์
เลสลี หลุยส์ บิบบ์ (Leslie Bibb; เกิด 17 พฤศจิกายน พ.ศ. 2517)   เป็นนักแสดงและนางแบบชาวอเมริกัน บิบบ์เปลี่ยนเป็นนักแสดงภาพยนตร์และโทรทัศน์ในช่วงปลายทศวรรษที่ 1990 โดยปรากฏตัวครั้งแรกทางโทรทัศน์ในปี พ.ศ. 2539 กับบทบาทรองในซีรีส์ทางโทรทัศน์หลายเรื่อง ขณะที่ปรากฏตัวครั้งแรกในภาพยนตร์ในปี ค.ศ. 1997 โดยมีบทบาทเล็กน้อยใน Private Parts เธอได้รับบทบาทเป็นครั้งแรกในรายการทีวีเรื่อง The Big Easy (1997) ก่อนที่เธอจะรับบทเป็น Brooke McQueen ในซีรีส์ดราม่าของ WB Network เรื่อง Popular ทำให้เธอได้รับความสนใจจากผู้ชมในวงกว้าง เธอได้รับรางวัล [Teen Choice Award]] สำหรับนักแสดงหญิงยอดนิยมทางโทรทัศน์สำหรับบทบาทนี้ เธอยังเคยปรากฏตัวในจักรวาลภาพยนตร์มาร์เวล ในบท Christine Everhart ในภาพยนตร์เรื่อง Iron Man และ Iron Man 2 โดยมีตัวละครปรากฏตัวอีกครั้งในแคมเปญการตลาดแบบไวรัลหลายรายการในฐานะพิธีกรของ WHIH Newsfront
รักแรก โคตรลืมยาก
รักแรก โคตรลืมยาก (My Precious) เป็นภาพยนตร์ไทยแนวโรแมนติก-คอมเมดี้-ดราม่า แนว Coming of Age สร้างขึ้นจากภาพยนตร์ไต้หวันเรื่อง You Are the Apple of My Eye กำกับโดย ณภัทร จิตวีรภัทร และขนิษฐา ขวัญอยู่ ผลิตโดยจีเอ็มเอ็มทีวี และนักเล่าเรื่อง นำแสดงโดย กรภัทร์ เกิดพันธุ์ รชานันท์ มหาวรรณ์ ภวัต จิตต์สว่างดี วชิรวิชญ์ เรืองวิวรรธน์ ตรัย นิ่มทวัฒน์ ธนเศรษฐ์ สุริยะชัยสกุล และเบญญาภา จีนประสม กำหนดฉายวันแรกในวันที่ 27 เมษายน พ.ศ. 2566 โดยมีเนื้อเรื่องเกี่ยวกับกลุ่มเพื่อนซี้ 7 คน ที่รักใคร่กลมเกลียวกัน แต่ในกลุ่มนั้นกลับมีรักครั้งแรกที่ต่างคนต่างก็ไม่สมหวัง ทำได้เพียงแค่เก็บไว้เป็นประสบการณ์ดี ๆ ครั้งหนึ่งในชีวิต
เดิมภาพยนตร์มีการถ่ายทำและมีกำหนดฉายใน พ.ศ. 2563 แต่เนื่องจากเหตุการระบาดทั่วของโควิด-19 ในประเทศไทย ทำให้แผนงานของภาพยนตร์ถูกเลื่อนอย่างไม่มีกำหนดก่อนได้กำหนดฉายจริงใน พ.ศ. 2566
งานสร้าง
ใน พ.ศ. 2562 จีเอ็มเอ็ม ทีวี มีแนวคิดที่จะเริ่มทำภาพยนตร์ยาวเป็นครั้งแรก จึงได้ติดต่อขอซื้อลิขสิทธิ์ภาพยนตร์ You Are the Apple of My Eye จากประเทศไต้หวันเพื่อนำมาผลิตใหม่เป็นเวอร์ชันภาษาไทย หลังจากที่ก่อนหน้านี้ประเทศญี่ปุ่นได้มีการติดต่อขอซื้อลิขสิทธิ์จัดทำใหม่ใน พ.ศ. 2560 และได้รับเสียงตอบรับที่ดีมาก โดย จีเอ็มเอ็ม ทีวี ได้มอบหมายให้ นักเล่าเรื่อง โปรดักชันเฮาส์ที่มีผลงานซีรีส์หลายเรื่อง อาทิ Happy Birthday วันเกิดของนาย วันตายของฉัน ของขวัญเพื่อคนที่คุณเกลียด Who Are You เธอคนนั้นคือฉันอีกคน เป็นทีมโปรดักชั่นของภาพยนตร์เรื่องนี้
ภาพยนตร์จำลองสถานการณ์ใน พ.ศ. 2542 ทีมสร้างจึงได้เลือกโลเคชันหลักเป็น จังหวัดสุโขทัย เป็นสถานที่สำคัญในการถ่ายภาพยนตร์กว่า 80% โดยแต่ละสถานที่มีตัวตนอยู่จริง และเป็นโลเคชันจริงเกือบทั้งหมด
การประชาสัมพันธ์และการออกฉาย
ภาพยนตร์เรื่องนี้เปิดตัวครั้งแรกเมื่อวันที่ 16 ตุลาคม พ.ศ. 2562 ในงานแถลงข่าว GMMTV 2020 NEW & NEXT โดยระบุว่าเป็นโครงการภาพยนตร์ยาวเรื่องแรกของจีเอ็มเอ็มทีวี และมีกำหนดออกฉายใน พ.ศ. 2563 โดยมี จีดีเอช ห้าห้าเก้าเป็นผู้จัดจำหน่ายภาพยนตร์ในโรงภาพยนตร์ให้ แต่เนื่องจากสถานการณ์การแพร่ระบาดของโควิด 19 ทำให้แผนงานของภาพยนตร์เรื่องนี้ถูกเลื่อนอย่างไม่มีกำหนด ก่อนจะมีการเปิดตัวใหม่อีกครั้งใน พ.ศ. 2564 ในงานแถลงข่าว GMMTV 2022 : BORDERLESS โดยระบุว่าจะเริ่มการถ่ายทำจริงเพื่อออกฉายภายในปี พ.ศ. 2565 แต่ท้ายที่สุด รักแรกโคตรลืมยาก ได้มีกำหนดการฉายในโรงภาพยนตร์ทั่วประเทศในปี พ.ศ. 2566 แทน
ต่อมามีการจัดไลฟ์แถลงข่าวเปิดตัวภาพยนตร์อย่างเป็นทางการเมื่อวันที่ 3 เมษายน พ.ศ. 2566 ณ จีเอ็มเอ็มทีวี ครีเอทีฟ สตูดิโอ ภายในอาคารจีเอ็มเอ็ม แกรมมี่ เพลส พร้อมปล่อยตัวอย่างและใบปิดภาพยนตร์จำนวน 6 ใบ ก่อนเปิดให้ชมภาพยนตร์รอบปฐมทัศน์ในงาน รักแรก โคตรลืมยาก First Premier เมื่อวันที่ 25 เมษายน พ.ศ. 2566 ณ พารากอน ซีนีเพล็กซ์ ศูนย์การค้าสยามพารากอน พร้อมทั้งเปิดให้รับชมภาพยนตร์ก่อนใครที่โรงภาพยนตร์พารากอน ซีนีเพล็กซ์ และเอสเอฟ เวิลด์ ซีเนม่า เมื่อวันที่ 25-26 เมษายน พ.ศ. 2566 อีกด้วย
ต่อมาได้มีการจัดกิจกรรมร่วมกับเอสเอฟคือ รักแรกโคตรลืมยาก ON TOUR โดยเป็นกิจกรรมชมภาพยนตร์พร้อมพูดคุยตอบคำถามกับทีมนักแสดง เมื่อวันที่ 27 เมษายน พ.ศ. 2566 ณ เอสเอฟ เซ็นทรัลเวิร์ด และออนทัวร์สู่ต่างจังหวัดนำโดย นนน กรภัทร์ และ ฟิล์ม รชานันท์ เมื่อวันที่ 30 เมษายน พ.ศ. 2566 ณ เซ็นทรัล ชลบุรี และเทอมินอล21 พัทยา, วันที่ 6 พฤษภาคม พ.ศ. 2566 ณ เซ็นทรัล ขอนแก่น และวันที่ 7 พฤษภาคม พ.ศ. 2566 ณ เมญ่า เชียงใหม่
สุดท้ายได้มีการจัดกิจกรรมส่งท้ายภาพยนตร์ รักแรกโคตรลืมยาก รอบสุดท้าย โดยร่วมรับชมภาพยนตร์รอบฉายสุดท้ายพร้อมทีมนักแสดงและผู้กำกับ พูดคุยตอบคำถามหลังฉาย ณ เอสเอฟ เซ็นทรัลเวิร์ล เมื่อวันที่ 13 มิถุนายน พ.ศ. 2566 ที่ผ่านมา
การตอบรับ
วันแรกของการเข้าฉายอย่างเป็นทางการ (27 เมษายน 2566) ภาพยนตร์เปิดตัวด้วยรายได้ 0.52 ล้านบาท หลังจากผ่านวันหยุดสุดสัปดาห์แรกของการเข้าฉาย ภาพยนตร์ทำรายได้รวม 1.40 ล้านบาท โดยมีการตั้งข้อสังเกตว่าภาพยนตร์เรื่องนี้ทำรายได้ได้ไม่ค่อยดีเนื่องจากชนภาพยนตร์หลายเรื่องพร้อมกัน หลังจากฉายไปได้ 22 วัน ภาพยนตร์ทำรายได้อยู่ที่ 7.74 ล้านบาท (ณ วันที่ 18 พฤษภาคม 2566) และด้วยกระแสเพลงประกอบภาพยนตร์รักแรกที่ได้รับความนิยมเป็นอย่างมากร่วมกับมีผู้ชมชื่นชอบจนเกิดกระแสชื่นชมบอกต่อแบบปากต่อปาก ทำให้ภาพยนตร์รักแรกโคตรลืมยากยืนโรงได้นานถึง 48 วัน และทำรายได้รวมทั่วประเทศโดยประมาณการอยู่ที่ 11 ล้านบาท ( อัพเดตล่าสุด ณ วันที่ 21 พฤษภาคม 2566)
ตะเกียงบุนเซิน
thumb|right|upright|ตะเกียงบุนเซิน
ตะเกียงบุนเซิน (Bunsen burner) เป็นอุปกรณ์ให้ความร้อนด้วยแก๊สธรรมชาติ ซึ่งให้เปลวไฟเดี่ยวสีน้ำเงินหรือส้มสว่าง เพื่อใช้ในการต้ม, เผา, หรือฆ่าเชื้อในห้องทดลอง
ชื่อตะเกียง ตั้งตามชื่อโรแบร์ท บุนเซิน ผู้ออกแบบ
ประวัติ
ในปี พ.ศ. 2395, เมื่อโรแบร์ท บุนเซิน เข้าทำงานที่มหาวิทยาลัยไฮเดิลแบร์ค, เยอรมนี ทางมหาวิทยาลัยได้เพิ่งติดตั้งระบบจ่ายแก๊สถ่านหินสำหรับใช้ทั่วมหาวิทยาลัย และกำลังสร้างอาคารห้องปฏิบัติการใหม่ ซึ่งจะใช้แก๊สสำหรับทั้งแสงสว่างและแหล่งความร้อนในห้องทดลอง แต่ตะเกียงที่ใช้ให้ความร้อนในสมัยนั้น มีปัญหาเรื่องความซับซ้อนของอุปกรณ์และประสิทธิภาพที่ต่ำ
ระหว่างที่อาคารห้องปฏิบัติการยังอยู่ระหว่างการก่อสร้างในปี พ.ศ. 2397, บุนเซินได้เสนอแนวคิดรูปแบบตะเกียงใหม่ให้ปีเตอร์ เดซาก, ช่างทำอุปกรณ์ของมหาวิทยาลัย เพื่อทำการสร้างต้นแบบ, ในที่สุดการออกแบบของบุนเซิน/เดซาก ประสบความสำเร็จในการให้เปลวไฟความร้อนสูง แต่สว่างน้อยและไร้เขม่าได้ด้วยการควบคุมการผสมแก๊สกับอากาศก่อนการเผาไหม้ โดยให้มีวาล์วอากาศเข้าที่ด้านใต้ของตะเกียงรูปท่อทรงกระบอกสูง ออกเป็นเปลวไฟที่ด้านบน
เมื่ออาคารปฏิบัติการได้เปิดใช้งานช่วงต้นปี พ.ศ. 2398, เดซากได้ประกอบตะเกียงบุนเซินทั้งหมด 50 ชุด สำหรับใช้ในห้องปฏิบัติการของบุนเซิน โดยบุนเซินได้ตีพิมพ์การออกแบบนั้นในอีกสองปีต่อมา และยังคงนิยมใช้ในห้องทดลองทั่วโลกมาจนถึงปัจจุบัน
ปีเตอร์ บิลลิงสลีย์
ปีเตอร์ บิลลิงสลีย์ (Peter Billingsley; เกิด 16 เมษายน พ.ศ. 2514) หรือที่รู้จักกันในชื่อ ปีเตอร์ ไมเคิลเซน (Peter Michaelsen) และ ปีเตอร์ บิลลิงส์ลีย์-ไมเคิลเซน (Peter Billingsley-Michaelsen) เป็นนักแสดง, ผู้กำกับ และโปรดิวเซอร์ชาวอเมริกัน บทบาทการแสดงของเขา ได้แก่ Ralphie Parker ในภาพยนตร์เรื่อง A Christmas Story ปี ค.ศ. 1983, Jack Simmons ใน The Dirt Bike Kid, Billy ใน Death Valley และ Messy Marvin ในโฆษณาน้ำเชื่อมช็อกโกแลตของ Hershey ในช่วงปี ค.ศ. 1980 เขาเริ่มอาชีพของเขาตั้งแต่ยังเป็นทารกในโฆษณาทางโทรทัศน์
เทร์เรนซ์ ฮาวเวิร์ด
เทร์เรนซ์ แดชอน ฮาวเวิร์ด (Terrence Dashon Howard; เกิด 11 มีนาคม พ.ศ. 2512) เป็นนักแสดง, แร็ปเปอร์, นักร้อง, นักแต่งเพลง และผู้ผลิตแผ่นเสียงชาวอเมริกัน ฮาวเวิร์ดมีบทบาทสำคัญครั้งแรกในภาพยนตร์เรื่อง Dead Presidents และ Mr. Holland's Opus ในปี ค.ศ. 1995 ทำให้เขากลายเป็นกระแสหลักด้วยบทบาททางโทรทัศน์และภาพยนตร์ที่ต่อเนื่องกันระหว่างปี พ.ศ. 2547 ถึง 2549 เขาได้รับการเสนอชื่อเข้าชิงรางวัลออสการ์สาขานักแสดงนำชายยอดเยี่ยม จากบทบาทของเขาใน Hustle & Flow
จอห์น สแลตเทอรี
'''จอห์น เอ็ม. สแลตเทอรี จูเนียร์' (John M. Slattery Jr.; เกิด 13 สิงหาคม พ.ศ. 2505) เป็นนักแสดงและผู้กำกับชาวอเมริกัน ซึ่งเป็นที่รู้จักกันดีในบทบาทของ Roger Sterling ในซีรีส์ดรามาเรื่อง Mad Men'' ของ AMC
กีฬาเทเบิลเทนนิสในโอลิมปิกฤดูร้อน 2020 – ทีมชาย
การแข่งขันกีฬาเทเบิลเทนนิสในโอลิมปิกฤดูร้อน 2020 – ทีมชาย เป็น 1 ใน 5 รายการแข่งขันกีฬาเทเบิลเทนนิสในโอลิมปิกฤดูร้อน 2020 ที่กรุงโตเกียว ประเทศญี่ปุ่น กำหนดจัดขึ้นระหว่างวันที่ 1-6 สิงหาคม พ.ศ. 2564 ที่ศูนย์กีฬาในร่มโตเกียว การแข่งขันรายการทีมชายในโอลิมปิกฤดูร้อนครั้งนี้ จะมีนักกีฬาเข้าร่วมแข่งขัน 48 คน จาก 16 ประเทศโดยประมาณ
ปฏิทินการแข่งขัน
เวลาทั้งหมดเป็นเวลามาตรฐานญี่ปุ่น (UTC+9).
คลองบางพรม
คลองบางพรม หรือ คลองบางพรหม เป็นคลองในท้องที่เขตตลิ่งชันและเขตทวีวัฒนา กรุงเทพมหานคร เชื่อมต่อคลองชักพระกับคลองทวีวัฒนา ในเขตตลิ่งชันมีความยาว 5,400 เมตร และในเขตทวีวัฒนามีความยาว 6,640 เมตร
บริเวณคลองบางพรมมีชุมชนเมืองดั้งเดิม มีวัดเก่าแก่สมัยอยุธยาตั้งอยู่ริมคลองคือวัดรัชฎาธิษฐานราชวรวิหาร ฝั่งตรงข้ามคือวัดกาญจนสิงหาสน์วรวิหาร รวมถึงวัดอินทราวาส ฝั่งตรงข้ามคือวัดเทพพล และวัดศิริวัฒนาราม ที่วัดนี้มีศาลแม่โพสพ มีประวัติว่าเมื่อร้อยกว่าปีมาแล้ว มีชาวบ้านผัวเมียแช่ข้าวสารค้างคืนตั้งใจจะโม่เป็นแป้งข้าวเจ้าไว้ทำเส้นขนมจีน แต่รุ่งเช้าขึ้นมา ข้าวสารนั้นกลับงอกเป็นต้นข้าวสองตายายเลยเอาข้าวสารงอกไปผสมดินปั้นเป็นรูปแม่โพสพขึ้นไว้ แล้วเลยกลายเป็นที่นับถือของชาวนาแถบบางพรม จนมีการตั้งศาลทรงไทยขึ้นเป็นที่ประดิษฐาน ที่สี่แยกจุดตัดของคลองบางพรมกับคลองลัดมะยม
ในสมัยรัชกาลที่ 5–6 แห่งกรุงรัตนโกสินทร์ ย่านนี้ยังมีพื้นที่การทำนา เมื่อราว พ.ศ. 2500 ชุมชนย่านคลองบางพรมมีการทำสวนอยู่ปากคลอง จนเมื่อราว พ.ศ. 2520 จากที่นาได้กลายมาเป็นที่ทำสวน
ปัจจุบันชุมชนย่านคลองบางพรมส่วนใหญ่เป็นพื้นที่เกษตรกรรม ประชาชนในชุมชนส่วนใหญ่มีอาชีพเกษตรกรรม ค้าขาย และรับราชการ
พรหมพร ยูวะเวส
พรหมพร ยูวะเวส เกิดเมื่อวันที่ 5 กรกฎาคม พ.ศ. 2514 เป็นผู้ประกาศข่าว, นางแบบ และพิธีกรรายการโทรทัศน์ชาวไทย
ฌอน ทูบ
ฌอน ทูบ (Shaun Toub;, เกิด 6 เมษายน พ.ศ. 2506) เป็นนักแสดงชาวอเมริกันเชื้อสายอิหร่านโดยกำเนิด เขาเป็นที่รู้จักกันดีในบทบาทของเขาในฐานะ Yinsen ใน Iron Man (2008) และ Iron Man 3 (2013), Farhad ใน Crash (2004), Rahim Khan ใน The Kite Runner (2007), Majid Javadi ในซีรีส์โทรทัศน์ Showtime Homeland และ Faraz Kamali ใน Tehran (2020)
ไอจัสต์แฮดเซ็กซ์
"ไอจัสต์แฮดเซ็กซ์" (I Just Had Sex) เป็นเพลงโดยวงเดอะโลนลีไอแลนด์ ซึ่งมีนักร้องชาวอเมริกัน เอคอน และโปรดิวเซอร์ ดีเจแฟรงก์ อี โดยเผยแพร่เป็นซิงเกิลแรกของเทอร์เทิลเนคแอนด์เชน อัลบั้มที่สองของวงที่เผยแพร่ในเดือนพฤษภาคม ค.ศ. 2011
บ่อน้ำมันดิน
บ่อน้ำมันดิน หรือ หลุมน้ำมันดิน หรือ บ่อยางมะตอยธรรมชาติ หรือ บ่อทาร์ เป็นผลมาจากการซึมของปิโตรเลียมประเภทน้ำมันดิน (Bitumen) ใต้พื้นดินรั่วซึมสู่พื้นผิวดินทำให้เกิด แอสฟัลท์ หรือ ยางมะตอยธรรมชาติ (Natural Asphalt หรือ Bitumen) เป็นบริเวณกว้าง ยางมะตอยที่เหนียวข้นเกิดขึ้นหลังจากที่ส่วนประกอบที่เบากว่าบางส่วนของน้ำมันดินที่ซึมถึงพื้นผิว ได้ระเหยกลายเป็นไอและเหลือเพียงส่วนที่เหนียวหนักคือ ยางมะตอย
บ่อน้ำมันดินที่มีชื่อเสียง
บ่อน้ำมันดินที่สำคัญ ได้แก่ ทะเลสาบยางมะตอย Binagadi, บ่อน้ำมันดินลาเบรอา (La Brea Tar Pits), บ่อน้ำมันดินคาร์พินเทอเรีย (Carpinteria Tar Pits), บ่อน้ำมันดินแมคคิททริค (McKittrick Tar Pits), ทะเลสาบพิตช์ (Pitch Lake) และทะเลสาบเบอร์มิวเดซ (Lake Bermudez)
ความสำคัญทางบรรพชีวินวิทยา
โดยมากสัตว์ที่ตกลงในบ่อน้ำมันดินมักจะไม่สามารถหนีออกจากความเหนียวของยางมะตอยได้ จมลงสู่ก้นหลุม หลุมเหล่านี้เป็นสถานที่ที่เหมาะสำหรับการคงสภาพบางส่วนของกระดูกของสัตว์ยุคก่อนประวัติศาสตร์ และกลายเป็นแหล่งโบราณคดีทางบรรพชีวินวิทยาที่สำคัญ
บ่อน้ำมันดินกลายเป็นกับดักจับสัตว์โดยธรรมชาติ เนื่องจากน้ำมันดินที่ซึมขึ้นมาจากใต้ดินก่อตัวเป็นบ่อยางมะตอยที่หนา กว้าง และมักปกคลุมด้วยน้ำ ฝุ่นดิน หรือใบไม้ ซึ่งสัตว์ต่าง ๆ ที่เดินเข้ามามองไม่ออก ติดกับดักและตาย ซึ่งในบางครั้งแม้แต่แมมมอธก็อาจไม่สามารถดิ้นหลุดได้หากเป็นบ่อยางมะตอยที่หนาพอ และสัตว์เหล่านี้จะตายด้วยความอดอยาก ความอ่อนเพลียจากการพยายามหลบหนี หรือสภาวะขาดน้ำจากความร้อนของดวงอาทิตย์ และสัตว์ที่ติดอยู่นี้อาจกลายสภาพเป็นกับดักสัตว์นักล่า โดยดึงดูดให้สัตว์กินเนื้อเข้าไปกินสัตว์ที่ติดอยู่และจะตกอยู่ในชะตากรรมเดียวกัน (ติดอยู่ในบ่อน้ำมันดินเดียวกัน) ในขณะที่เนื้อที่เน่าเปื่อยเหลือเพียงกระดูกของสัตว์ที่ตายแล้ว ยางมะตอยธรรมชาติจะซึมเข้าไปทำให้กลายเป็นสีน้ำตาลเข้มหรือสีดำ ส่วนที่เบากว่าของปิโตรเลียมจะระเหยออกจากยางมะตอยทำให้เหลือสารที่แข็งกว่าซึ่งจะห่อหุ้มกระดูกไว้
ไม่เพียงซากดึกดำบรรพ์ของสัตว์เลี้ยงลูกด้วยนมขนาดใหญ่ที่ได้ถูกอนุรักษ์สภาพจากน้ำมันดิน แต่ยังรักษาไมโครฟอสซิลไว้ด้วย เช่น เศษไม้และซากพืช กระดูกหนู แมลง หอย ฝุ่น เมล็ดพืช ใบไม้ และแม้แต่ละอองเรณู จนถึงปัจจุบันพบฟอสซิลมากกว่าล้านชิ้นในบ่อน้ำมันดินทั่วโลก
ทั้งนี้หลุมน้ำมันดินมักเป็นตัวอย่างที่ดีของแหล่งนิเวศวิทยาบรรพกาลแบบ Lagerstätten (การสะสมของตะกอนที่มีฟอสซิลที่ได้รับการอนุรักษ์ไว้เป็นอย่างดี)
บ่อน้ำมันดินลาเบรอา
ลาเบรอาเป็นกลุ่มของบ่อน้ำมันดิน ในเมืองลอสแองเจลิส (เบรอา ในภาษาสเปนหมายถึง น้ำมันดิน) เป็นแหล่งบรรพชีวินวิทยาของสัตว์ดึกดำบรรพ์ยุคน้ำแข็งที่สำคัญแห่งหนึ่งของโลก ที่เกิดจากการซึมของยางมะตอยธรรมชาติขึ้นมาจากพื้นดินในบริเวณนี้เป็นเวลาหลายหมื่นปีก่อน ยางมะตอยธรรมชาติได้รักษากระดูกของสัตว์ที่ติดอยู่ ซึ่งอาจมีจำนวนมากกว่า 3,500,000 ชิ้น และยังมีอีกมากที่ยังไม่ขุดค้น ตัวอย่างบางส่วนแสดงอยู่ในพิพิธภัณฑ์จอร์จซี. เพจ (George C. Page Museum) ซึ่งการหาอายุจากคาร์บอนกัมมันตรังสีของไม้และกระดูกในบ่อน้ำมันดินลาเบรอาที่พบมีอายุถึง 38,000 ปี เก่าแก่ที่สุดจากแหล่งโบราณคดีนี้
ปัจจุบันกลุ่มบ่อน้ำมันดินลาเบรอายังคงมีการขยายตัวและดักจับสิ่งมีชีวิต ดังนั้นบ่อน้ำมันดินส่วนใหญ่จึงมีรั้วเพื่อปกป้องมนุษย์และสัตว์
สิ่งมีชีวิตในบ่อน้ำมันดิน
พบแบคทีเรียที่มีชีวิตในบ่อน้ำมันดินลาเบรอา ซึ่งถูกระบุว่าเป็นสายพันธุ์ของแบคทีเรียที่ยังไม่ถูกค้นพบมาก่อน แบคทีเรียเหล่านี้สามารถอยู่รอดและเจริญเติบโตได้ในสภาพแวดล้อมที่มีน้ำน้อยและออกซิเจนต่ำหรือแทบไม่มีเลย การค้นพบแบคทีเรียเหล่านี้ของนักวิทยาศาสตร์เริ่มเมื่อพวกเขาสังเกตเห็นฟองมีเทน ผุดออกมาจากบ่อน้ำมันดิน
มีการค้นพบจุลินทรีย์อื่น ๆ ที่อาศัยอยู่ในหยดน้ำขนาดไมโครลิตรที่กู้คืนจากทะเลสาบพิตช์ ในประเทศตรินิแดด รวมถึงแบคทีเรียจากอันดับ Burkholderiales และ Enterobacteriales
แมลงวันปิโตรเลียม (Helaeomyia petrolei) ใช้ชีวิตในระยะตัวหนอนภายในหลุมน้ำมันดิน
แกรี แชนดลิง
แกรี เอมมานูเอล แชนดลิง (Garry Emmanuel Shandling; 29 พฤศจิกายน พ.ศ. 2492 - 24 มีนาคม พ.ศ. 2559) เป็นนักแสดงตลก, นักแสดง, ผู้กำกับ, นักเขียน และโปรดิวเซอร์ชาวอเมริกัน ผลงานที่เป็นที่รู้จักดีที่สุดสองชิ้นของเขา ได้แก่ It's Garry Shandling's Show และ The Larry Sanders Show
วอลเลย์บอลชายมอนเตเนกรินเฟิสต์ลีก
วอลเลย์บอลชายมอนเตเนกรินเฟิสต์ลีก (, Prva liga Crne Gore u odbojci za muškarce) เป็นลีกวอลเลย์บอลระดับสูงสุดของประเทศมอนเตเนโกร อยู่ภายใต้การบริหารของสหพันธ์วอลเลย์บอลมอนเตเนโกร ก่อตั้งขึ้นในปี ค.ศ. 2006 หลังจากการล่มสลายของประเทศเซอร์เบียและมอนเตเนโกร
สโมสรที่ประสบความสำเร็จมากที่สุดคือ บูดวาสการีวีเยรา ซึ่งชนะเลิศ 8 สมัย และหลังจากยุบสโมสรในปี ค.ศ. 2017 สโมสรได้ก่อตั้งขึ้นใหม่ชื่อใน บูดวา ซึ่งชนะเลิศ 4 สมัยติดต่อกัน
เอเอฟซีแชมเปียนส์ลีก 2019 รอบแบ่งกลุ่ม
การจับสลาก
<section begin=Draw /> การจับสลากสำหรับรอบแบ่งกลุ่มจะจัดขึ้นในวันที่ 22 พฤศจิกายน พ.ศ. 2561, 16:30 MYT (UTC+8),ที่ เอเอฟซี เฮาส์ ใน กัวลาลัมเปอร์, ประเทศมาเลเซีย. 32 ทีมได้ถูกจับสลากอยู่ในแปดกลุ่มจากสี่ทีม: แต่ละสี่กลุ่มในโซนตะวันตก (กลุ่ม เอ–ดี) และโซนตะวันออก (กลุ่ม อี–เอช). ทีมที่มาจากสมาคมเดียวกันจะไม่สามารถจับสลากอยู่ในกลุ่มเดียวกันได้.<section end=Draw />
รูปแบบการแข่งขัน
<section begin=Format /> ในรอบแบ่งกลุ่ม, แต่ละกลุ่มจะลงเล่นในรูปแบบเหย้าและเยือนแบบพบกันหมด. ชนะเลิศและรองชนะเลิศของแต่ละกลุ่มจะได้ผ่านเข้าสู่ รอบ 16 ทีมสุดท้าย ของ รอบแพ้คัดออก.<section end=Format />
แซม ร็อกเวลล์
ใน ค.ศ. 2017 การแสดงของร็อกเวลล์จากบทเจ้าหน้าที่ตำรวจจอมปัญหาในภาพยนตร์ร์อาชญากรรมเรื่อง Three Billboards Outside Ebbing, Missouri ทำให้เขาได้รับรางวัลออสการ์ สาขานักแสดงสมทบชายยอดเยี่ยม   ปีถัดมา เขายังถูกเสนอชื่อเข้าชิงสาขานี้อีกครั้ง จากบทจอร์จ ดับเบิลยู. บุช ในภาพยนตร์เสียดสีการเมืองเรื่อง Vice
เค็นโตะ มิยาอูระ
เค็นโตะ มิยาอูระ (宮浦 健人 (Miyaura Kento)) เป็นนักวอลเลย์บอลชาย สัญชาติญี่ปุ่น จากจังหวัดคูมาโมโตะ บนเกาะคีวชู ปัจจุบันเขากำลังเป็นนักวอลเลย์บอลกึ่งอาชีพอยู่ใน ปลุสลีกา ให้แก่สโมสรสตอล นิซ่า นอกจากนี้เขายังเคยรับหน้าที่กัปตันทีมวอลเลย์บอลชายทีมชาติญี่ปุ่น รุ่นอายุไม่เกิน 19 ปี และทีมวอลเลย์บอลของมหาวิทยาลัยวาเซดะ
ประถมศึกษา
เค็นโตะเริ่มต้นเล่นวอลเลย์บอลตอนเรียนอยู่ชั้นประถมศึกษาปีที่ 2 แต่ในขณะนั้นเขามีรูปร่างที่ผอม และขาดพละกำลัง ทำให้เขาได้รับโอกาสลงเล่นในชั้นปีที่ 4 ในฐานะผู้เล่นตัวสำรอง นอกจากนี้เค็นโตะยังถูกบอกอีกว่า "เขาไม่ใช่เอซหรอก"
มัธยมศึกษา
เค็นโตะได้รับการชักชวนให้มาร่วมสโมสรวอลเลย์บอลระดับยุวชนที่เปิดขึ้นใหม่ ของโรงเรียนมัธยมจินเซย์, ในขณะนั้นมีผู้เล่นอยู่เพียง 2 คนในสโมสร จึงทำให้ไม่สามารถลงทำการแข่งขันได้ แต่เขาก็ยังคงฝึกซ้อมวอลเลย์บอลทุกวัน
หลังจากนั้น ในระดับมัธยมปลาย เค็นโตะได้รับการรบกวนจากอาการบาดเจ็บ ทำให้เขาจำเป็นต้องถอนตัวออกจากทีม ถัดมาในชั้นมัธยมฯ ปีที่ 5 เขาได้รับมอบหมายให้เป็นกัปตันทีม แต่เขาก็ยังไม่มีความสามารถมากพอจนเกิดปัญหาต่าง ๆ ซึ่งนั่นกลายเป็นช่วงเวลาที่ยากในชีวิตวอลเลย์บอลของเค็นโตะ จนคิดที่อยากจะเลิกเล่น แต่เมื่อเวลาผ่านไป ความลำบากนั้นทำให้เขาแข็งแกร่งขึ้น อย่างไรก็ตาม เค็นโตะและทีมได้รับผลกระทบจากเหตุการณ์ แผ่นดินไหวในจังหวัดคูมาโมโตะ ค.ศ. 2016 ซึ่งส่งผลกระทบให้สถานที่ฝึกซ้อมต้องปิดลง และเขาได้สถานที่ฝึกซ้อมใหม่หลังจากผ่านไปประมาณ 1 เดือน แต่สภาพแวดล้อมก็ไม่เอื้ออำนวยมากนัก และนั่นทำให้ทีมของเขาชนะเพียงตำแหน่งรองชนะเลิศใน'การแข่งขันวอลเลย์บอลชิงแชมป์มัธยมปลายทั่วประเทศญี่ปุ่น'' (ฮารุโค)
มหาวิทยาลัย
หลังจากจบการศึกษาจากระดับมัธยมปลาย เค็นโตะตัดสินใจเข้าศึกษาที่ มหาวิทยาลัยวาเซดะ ซึ่งมีสโมสรวอลเลย์บอลที่มีชื่อเสียง ถัดจากนั้นเขาถูกเรียกตัวเข้าทีมชาติญี่ปุ่น รุ่นอายุไม่เกิน 19 ปี เป็นครั้งแรก และได้รับหน้าที่เป็นกัปตันทีมอีกด้วย ในปีที่ 2 ของมหาวิทยาลัย เขาตระหนักถึงความสำคัญของสภาพร่างกาย นั่นจึงทำให้เขาเริ่มออกกำลังกายแบบเวทเทรนนิ่ง พร้อมกับการปรึกษากับเจ้าหน้าที่ของทีมเพื่อป้องกันอาการบาดเจ็บ นอกเหนือจากนั้น เขายังเปลี่ยนรูปแบบการเสิร์ฟ จากการยืนเสิร์ฟไปเป็นแบบกระโดดเสิร์ฟ และนั่นเป็นการเพิ่มประสิทธิภาพของทีมอีกด้วย ซึ่งในปีถัดมา เค็นโตะก็ได้กลายเป็นผู้เสิร์ฟความหวังของทีม
เค็นโตะได้ถูกเรียกตัวเข้าติดทีมชาติชุดเยาวชนในทุกรุ่นอายุ ตั้งแต่อายุไม่เกิน 19 ปี, รุ่นอายุไม่เกิน 21 ปี ในปีค.ศ. 2017, รุ่นอายุไม่เกิน 23 ปี และชุดมหาวิทยาลัยโลกในปี 2019 ตามลำดับ
ในชั้นปีสุดท้่าย เขาได้เป็นกัปตันของทีม และพาทีมชนะใน การแข่งขันวอลเลย์บอลชิงแชมป์มหาวิทยาลัยทั่วประเทศญี่ปุ่น ซึ่งนั่นทำให้กลายเป็นแชมป์ปีที่ 5 ติดต่อกันของรายการ หลังจากนั้น วี.ลีก ฤดูกาล 2020–21 เขาได้เข้าร่วมกับสโมสร เจเท็กโตะ สติงส์ ซึ่งอยู่ในลีกระดับสูงสุดของประเทศ
ฤดูกาล 2020–21
ในปีค.ศ. 2021 เค็นโตะได้ถูกเรียกตัวติดทีมชาติชุดใหญ่ เป็นครั้งแรกในชีวิต และการแข่งขันแรกในระดับชุดใหญ่ของเขาคือรายการ วอลเลย์บอลชายชิงแชมป์เอเชีย 2021 ทีมชาติญี่ปุ่นจบในตำแหน่งรองชนะเลิศ โดยเขาทำแต้มไปทั้งหมด 76 คะแนน และได้รับรางวัล Best Opposite Spiker (ตัวตบตรงข้ามยอดเยี่ยม)
ในวันที่ 15 เดือนตุลาคม เค็นโตะได้ลงเล่นเต็มการแข่งขันในฐานะผู้เล่นตั้วจริงเป็นครั้งแรกในวี.ลีก พบกับสโมสร เจที ธันเดอร์ โดยเจเท็กโตะ สติงส์ แพ้ไป 1–3 เซ็ต และเขาได้กลายเป็นผู้เล่นคนสำคัญของทีมหลังจากได้ช่วยทำคะแนน จนเป็นผู้เล่นที่ทำคะแนนสูงสุดในเกือบทุกแมตช์ที่ลงเล่น
ในวันที่ 16 มกราคม ค.ศ. 2022 ขณะนั้นเจเท็กโตะอยู่ที่อันดับ 7 ของตาราง หลังจากแพ้ไป 5 แมตช์ติดต่อกัน โดยในวันนั้นเค็นโตะได้ช่วยทีมให้ชนะสโมสร โทเรย์แอร์โรส์ ด้วยคะแนน 3–1 เซ็ตในบ้าน อีกทั้งยังเขายังเป็นผู้ที่ทำคะแนนสูงสุดด้วยคะแนน 30 แต้ม หลังจบเกมเขาถึงขนาดนั่งลงร้องไห้กับชัยชนะนั้น
ฤดูกาล 2022–23
เค็นโตะได้รับเลือกให้เป็นหนึ่งในผู้เล่นทีมชาติญี่ปุ่น 2 ปีติดต่อกัน และเขาได้เข้าร่วมในการแข่งขัน วอลเลย์บอลชายเนชันส์ลีก 2022 ในสัปดาห์แรกเขาได้ลงเล่นในฐานะผู้เล่นตัวจริง ในแมตช์ที่พบกับ ทีมชาติสหรัฐ โดยทีมชาติญี่ปุ่นแพ้ไป 3–0 เซ็ต และเขาทำแต้มไปทั้งหมด 20 คะแนน หลังจากนั้น เขาได้ลงเล่นเป็นผู้เล่นตัวจริงอีกครั้งในแมตช์ที่พบกับ ทีมชาติเยอรมนี โดยญี่ปุ่นชนะไป 1–3 เซ็ต อีกทั้งเขายังทำคะแนนสูงสุดให้กับทีม 17 คะแนน รวมไปด้วย 15 คะแนนจากการบุก และ 2 คะแนนจากการเสิร์ฟ
โอลิเวีย มันน์
ลีซา โอลิเวีย มันน์ (Lisa Olivia Munn; เกิด 3 กรกฎาคม พ.ศ. 2523) เป็นนักแสดง และอดีตพิธีกรรายการโทรทัศน์ชาวอเมริกัน เธอเกิดที่โอคลาโฮมาซิตี ใช้เวลาหลายปีในการสร้างตัวในยูทาห์และต่อมาในโตเกียว ซึ่งพ่อเลี้ยงของเธอประจำการในกองทัพอากาศสหรัฐ เธอกลับมาที่โอคลาโฮมาตอนเป็นวัยรุ่น และต่อมาได้รับปริญญาศิลปศาสตร์บัณฑิตสาขาวารสารศาสตร์ ที่มหาวิทยาลัยโอคลาโฮมา โดยตั้งใจจะเป็นนักข่าวออกอากาศ หลังจากฝึกงานที่สถานีข่าวในทัลซา มันน์ย้ายไปที่ลอสแองเจลิส ซึ่งเธอเริ่มอาชีพในฐานะพิธีกรรายการโทรทัศน์ของเครือข่ายเกม G4 โดยส่วนใหญ่มาจากซีรีส์ Attack of the Show! ตั้งแต่ปี พ.ศ. 2549 ถึงปี 2553 เธอยังเป็นผู้สื่อข่าวในรายการ The Daily Show with Jon Stewart ตั้งแต่ปี ค.ศ. 2010 ถึง 2011
รายชื่อโรงเรียนในจังหวัดนราธิวาส
สำนักงานคณะกรรมการการศึกษาขั้นพื้นฐาน
จังหวัดนราธิวาสมีโรงเรียนสังกัด สพฐ. จำนวน 359 โรงเรียน โดยแบ่งเป็นโรงเรียนมัธยมศึกษาสังกัดสำนักงานเขตพื้นที่การศึกษามัธยมศึกษานราธิวาส จำนวน 17 โรงเรียน โรงเรียนสังกัดสำนักงานเขตพื้นที่การศึกษาประถมศึกษานราธิวาสทั้ง 3 เขตจำนวน 340 โรงเรียน และโรงเรียนสังกัดสำนักบริหารงานการศึกษาพิเศษ 2 โรงเรียน
เขตพื้นที่การศึกษาประถมศึกษาของจังหวัดนราธิวาสแบ่งดังนี้
สำนักงานเขตพื้นที่การศึกษามัธยมศึกษานราธิวาส
จังหวัดนราธิวาสอยู่ในเขตพื้นที่การศึกษามัธยมศึกษานราธิวาส และมีโรงเรียนในสังกัดจำนวน 17 โรงเรียน โดยแบ่งเป็น 2 สหวิทยาเขตได้แก่ ได้แก่
สำนักงานเขตพื้นที่การศึกษาประถมศึกษานราธิวาส เขต 1 ​
สพป.นราธิวาส เขต 1 มีพื้นที่ครอบคลุม 5 อำเภอทางตอนเหนือของจังหวัด ได้แก่อำเภอเมืองนราธิวาส อำเภอบาเจาะ อำเภอยี่งอ อำเภอรือเสาะ และอำเภอศรีสาคร มีโรงเรียนในความรับผิดชอบจำนวน 148 โรงเรียน โดยแบ่งเป็นอำเภอเมืองนราธิวาส 40 โรงเรียน อำเภอรือเสาะ 40 โรงเรียน อำเภอบาเจาะ 27 โรงเรียน อำเภอยี่งอ 23 โรงเรียน และอำเภอศรีสาคร 18 โรงเรียน
สำนักงานเขตพื้นที่การศึกษาประถมศึกษานราธิวาส เขต 2
สพป.นราธิวาส เขต 2 มีพื้นที่ครอบคลุม 5 อำเภอทางตะวันออกของจังหวัด ได้แก่อำเภอสุไหงโก-ลก อำเภอสุคิริน อำเภอแว้ง อำเภอตากใบ และอำเภอสุไหงปาดี มีโรงเรียนในความรับผิดชอบจำนวน 117 โรงเรียน โดยแบ่งเป็นอำเภอสุไหงโก-ลก 31 โรงเรียน อำเภอตากใบ 31 โรงเรียน อำเภอแว้ง 27 โรงเรียน อำเภอสุคิริน 15 โรงเรียน และอำเภอสุไหงปาดี 13 โรงเรียน
สำนักบริหารงานการศึกษาพิเศษ
จังหวัดนราธิวาสมีโรงเรียนสังกัดสำนักบริหารงานการศึกษาพิเศษ 2 โรงเรียนได้แก่
องค์กรปกครองส่วนท้องถิ่น
จังหวัดนราธิวาสมีโรงเรียนสังกัดองค์กรปกครองส่วนท้องถิ่น 13 โรงเรียน องค์กรปกครองส่วนท้องถิ่นที่มีโรงเรียนในความรับผิดชอบได้แก่เทศบาลเมือง 3 แห่งได้แก่เทศบาลเมืองนราธิวาส (6 โรงเรียน) เทศบาลเมืองสุไหงโก-ลก (4 โรงเรียน) เทศบาลเมืองตากใบ (1 โรงเรียน) เทศบาลตำบล 1 แห่ง และองค์การบริหารส่วนตำบล 1 แห่ง
อำเภอเมืองนราธิวาส
อำเภอเมืองนราธิวาสมี 66 โรงเรียน โดยแบ่งเป็นโรงเรียนสังกัดสำนักงานเขตพื้นที่การศึกษาประถมศึกษานราธิวาส เขต 1 จำนวน 40 โรงเรียน สังกัดสำนักงานคณะกรรมการการศึกษาเอกชน 16 โรงเรียน สังกัดเทศบาลเมืองนราธิวาส 6 โรงเรียน และสังกัดสำนักงานเขตพื้นที่การศึกษามัธยมศึกษานราธิวาส จำนวน 3 โรงเรียน
อำเภอจะแนะ
อำเภอจะแนะมี 21 โรงเรียน โดยแบ่งเป็นโรงเรียนสังกัดสำนักงานเขตพื้นที่การศึกษาประถมศึกษานราธิวาส เขต 3 จำนวน 18 โรงเรียน สังกัดสำนักงานคณะกรรมการการศึกษาเอกชน 2 โรงเรียน และสังกัดสำนักงานเขตพื้นที่การศึกษามัธยมศึกษานราธิวาส จำนวน 1 โรงเรียน
อำเภอเจาะไอร้อง
อำเภอเจาะไอร้องมี 23 โรงเรียน โดยแบ่งเป็นโรงเรียนสังกัดสำนักงานเขตพื้นที่การศึกษาประถมศึกษานราธิวาส เขต 3 จำนวน 16 โรงเรียน สังกัดสำนักงานคณะกรรมการการศึกษาเอกชน 6 โรงเรียน และสังกัดสำนักงานเขตพื้นที่การศึกษามัธยมศึกษานราธิวาส จำนวน 1 โรงเรียน
อำเภอตากใบ
อำเภอตากใบมี 40 โรงเรียน โดยแบ่งเป็นโรงเรียนสังกัดสำนักงานเขตพื้นที่การศึกษาประถมศึกษานราธิวาส เขต 2 จำนวน 31 โรงเรียน สังกัดสำนักงานคณะกรรมการการศึกษาเอกชน 7 โรงเรียน สังกัดเทศบาลเมืองตากใบ 1 โรงเรียน และสังกัดสำนักงานเขตพื้นที่การศึกษามัธยมศึกษานราธิวาส จำนวน 1 โรงเรียน
อำเภอบาเจาะ
อำเภอบาเจาะมี 40 โรงเรียน โดยแบ่งเป็นโรงเรียนสังกัดสำนักงานเขตพื้นที่การศึกษาประถมศึกษานราธิวาส เขต 1 จำนวน 27 โรงเรียน สังกัดสำนักงานคณะกรรมการการศึกษาเอกชน 10 โรงเรียน สังกัดเทศบาลตำบลต้นไทร 1 โรงเรียน สังกัดองค์การบริหารส่วนตำบลลุโบะสาวอ 1 โรงเรียน และสังกัดสำนักงานเขตพื้นที่การศึกษามัธยมศึกษานราธิวาส จำนวน 1 โรงเรียน
อำเภอยี่งอ
อำเภอยี่งอมี 33 โรงเรียน โดยแบ่งเป็นโรงเรียนสังกัดสำนักงานเขตพื้นที่การศึกษาประถมศึกษานราธิวาส เขต 1 จำนวน 23 โรงเรียน สังกัดสำนักงานคณะกรรมการการศึกษาเอกชน 9 โรงเรียน และสังกัดสำนักงานเขตพื้นที่การศึกษามัธยมศึกษานราธิวาส จำนวน 1 โรงเรียน
อำเภอระแงะ
อำเภอระแงะมี 53 โรงเรียน โดยแบ่งเป็นโรงเรียนสังกัดสำนักงานเขตพื้นที่การศึกษาประถมศึกษานราธิวาส เขต 3 จำนวน 41 โรงเรียน สังกัดสำนักงานคณะกรรมการการศึกษาเอกชน 10 โรงเรียน สังกัดสำนักงานเขตพื้นที่การศึกษามัธยมศึกษานราธิวาส จำนวน 1 โรงเรียน และสังกัดสำนักบริหารงานการศึกษาพิเศษ 1 โรงเรียน
อำเภอรือเสาะ
อำเภอรือเสาะมี 54 โรงเรียน โดยแบ่งเป็นโรงเรียนสังกัดสำนักงานเขตพื้นที่การศึกษาประถมศึกษานราธิวาส เขต 1 จำนวน 40 โรงเรียน สังกัดสำนักงานคณะกรรมการการศึกษาเอกชน 12 โรงเรียน และสังกัดสำนักงานเขตพื้นที่การศึกษามัธยมศึกษานราธิวาส จำนวน 2 โรงเรียน
อำเภอศรีสาคร
อำเภอศรีสาครมี 24 โรงเรียน โดยแบ่งเป็นโรงเรียนสังกัดสำนักงานเขตพื้นที่การศึกษาประถมศึกษานราธิวาส เขต 1 จำนวน 18 โรงเรียน สังกัดสำนักงานคณะกรรมการการศึกษาเอกชน 5 โรงเรียน สังกัดสำนักงานเขตพื้นที่การศึกษามัธยมศึกษานราธิวาส จำนวน 1 โรงเรียน
อำเภอสุคิริน
อำเภอสุคิรินมี 16 โรงเรียน โดยแบ่งเป็นโรงเรียนสังกัดสำนักงานเขตพื้นที่การศึกษาประถมศึกษานราธิวาส เขต 2 จำนวน 15 โรงเรียน และสังกัดสำนักงานเขตพื้นที่การศึกษามัธยมศึกษานราธิวาส จำนวน 1 โรงเรียน
อำเภอสุไหงโก-ลก
อำเภอสุไหงโก-ลกมี 27 โรงเรียน โดยแบ่งเป็นโรงเรียนสังกัดสำนักงานเขตพื้นที่การศึกษาประถมศึกษานราธิวาส เขต 2 จำนวน 13 โรงเรียน สังกัดสำนักงานคณะกรรมการการศึกษาเอกชน 9 โรงเรียน สังกัดเทศบาลเมืองสุไหงโก-ลก 4 โรงเรียน และสังกัดสำนักงานเขตพื้นที่การศึกษามัธยมศึกษานราธิวาส จำนวน 1 โรงเรียน
แม่พระประจักษ์ที่อากิตะ
แม่พระแห่งอากิตะ (Our Lady of Akita) เป็นสมัญญานามของพระแม่มารีย์ในโรมันคาทอลิก ที่เกี่ยวข้องกับการประจักษ์ของพระแม่มารีย์เมื่อปี 1973 หลังจากซิสเตอร์อักเนส คัตสึโกะ ซาซะงาวะ ในชนบทห่างไกลของยูซะวะได ชานเมืองอากิตะ ได้รายงานต่อพระศาสนจักรคาทอลิกว่านางได้สังเกตเห็นปรากฏการณ์รูปปั้นร้องไห้ ว่ารูปปั้นไม้ของพระแม่มารีย์ในโบสถ์มีน้ำตาไหลออกจากพระเนตรของพระองค์ เหตุการณ์ดังกล่าวได้รับการถ่ายทอดสดผ่านโทรทัศน์แห่งชาติของญี่ปุ่นตลอด 24 ชั่วโมง และได้รับความสนใจจากชาวญี่ปุ่นและคริสตชนทั่วประเทศ มีรายงานว่าของเหลวดังกล่าวสามารถรักษาความบกพร่องทางการได้ยินอย่างน่าอัศจรรย์ใจ
เยฟเกนี ลาซาเรฟ
เยฟเกนี นิโคลาเยวิช ลาซาเรฟ (Yevgeni Nikolayevich Lazarev; Яўген Мікалаевіч Лазараў; Евге́ний Никола́евич Ла́зарев; 31 มีนาคม ค.ศ. 1937 – 18 พฤศจิกายน ค.ศ. 2016) รู้จักกันในชื่อ ยูจีน ลาซาเรฟ (Eugene Lazarev) เป็นนักแสดง และผู้กำกับเชื้อสายรัสเซีย-อเมริกัน เขาเกิดที่กรุงมินสค์ ประเทศเบลารุส
แม่พระประจักษ์ที่อากิตะ
การประจักษ์ฯ ประกอบด้วยแผลศักดิ์สิทธิ์, ปรากฏการณ์รูปปั้นร้องไห้, และสารศักดิ์สิทธิ์จากพระแม่มารีย์ถึงสองคราด้วยกัน ภายหลังได้รับการรับรองโดยวาติกัน ในปี 1998 โดยพระคาร์ดินัลโยเซฟ รัทซิงเงอร์  ผู้ซึ่งต่อมาได้ยกตำแหน่งขึ้นเป็นสมเด็จพระสันตะปาปาเบเนดิกต์ที่ 16
ผู้เล่นในฟุตบอลชิงถ้วยพระราชทานคิงส์คัพ ครั้งที่ 48
ฟุตบอลชิงถ้วยพระราชทานคิงส์คัพ ครั้งที่ 48 เป็นการแข่งขันฟุตบอลที่จัดขึ้นที่ประเทศไทยระหว่างวันที่ 22 ถึง 25 กันยายน พ.ศ. 2565 โดยทีมชาติทั้ง 4 ทีมจะต้องส่งรายชื่อผู้เล่น 23 คน
ผู้เล่นที่มีเครื่องหมาย (c) คือผู้เล่นที่รับหน้าที่เป็นกัปตันของทีมชาตินั้น ๆ จำนวนการลงเล่นเริ่มนับจนถึงวันแข่งขัน รวมไปถึงทุกการแข่งขันกระชับมิตรที่รับรองโดยฟีฟ่า และอายุของผู้เล่นคืออายุที่นับจากวันเปิดการแข่งขัน
🇹🇭 [[thailand national football team|thailand]]
ผู้ฝึกสอน: 🇧🇷 อาเลชังดรี ปอลกิง
รายชื่อผู้เล่น 23 คน สำหรับเข้าแข่งขันฟุตบอลชิงถ้วยพระราชทานคิงส์คัพ ครั้งที่ 48 ระหว่างวันที่ 22–25 กันยายน พ.ศ. 2565
''จำนวนนัดที่ลงเล่นให้ทีมชาติและจำนวนประตูที่ยิงได้นับถึงวันที่ 14 มิถุนายน พ.ศ. 2565 หลังแข่งขันกับ 🇺🇿 uzbekistan''
ผู้ฝึกสอน: 🇰🇷 คิม พัน-กน
รายชื่อผู้เล่น 25 คนที่ถูกเรียกตัวในการแข่งขันฟุตบอลชิงถ้วยพระราชทานคิงส์คัพ ครั้งที่ 48 ระหว่างวันที่ 22–25 กันยายน 2565 ''ข้อมูลการลงเล่นและการทำประตูนับถึงวันที่ 14 มิถุนายน พ.ศ. 2565 หลังจากการพบกับ บังกลาเทศ''
🇹🇯 [[tajikistan national football team|tajikistan]]
ผู้ฝึกสอน: เปตาร์ เชเกิร์ต
รายชื่อผู้เล่น 23 คนที่ถูกเรียกตัวในการแข่งขันฟุตบอลชิงถ้วยพระราชทานคิงส์คัพ ครั้งที่ 48 ระหว่างวันที่ 22–25 กันยายน 2565 ''ข้อมูลการลงเล่นและการทำประตูนับถึงวันที่ 14 มิถุนายน พ.ศ. 2565 หลังจากการพบกับ คีร์กีซสถาน''
โมนูเมนต์แวลเลย์ 2
โมนูเมนต์แวลเลย์ 2 (Monument Valley 2 เขียนตามสไตล์เป็น Monument Valley II) เป็นเกมปริศนาแนวอินดีที่ผลิตและเผยแพร่โดยอัสทูเกมส์ ซึ่งเป็นภาคต่อของ โมนูเมนต์แวลเลย์ ที่เผยแพร่ในปีค.ศ.2014 โดยตัวเกมภาคสองสำหรับไอโอเอสถูกเผยแพร่ในเดือนมิถุนายน ค.ศ. 2017 และสำหรับแอนดรอยด์ในเดือนพฤศจิกายน ค.ศ. 2017
ผู้เล่นในฟุตบอลชิงถ้วยพระราชทานคิงส์คัพ ครั้งที่ 48
🇹🇹 [[trinidad and tobago national football team|trinidad and tobago]]
ผู้ฝึกสอน: แองกัส อีฟ
รายชื่อผู้เล่น 19 คนที่ถูกเรียกตัวในการแข่งขันฟุตบอลชิงถ้วยพระราชทานคิงส์คัพ ครั้งที่ 48 ระหว่างวันที่ 22–25 กันยายน 2565 ''ข้อมูลการลงเล่นและการทำประตูนับถึงวันที่ 14 มิถุนายน พ.ศ. 2565 หลังจากการพบกับ เซนต์วินเซนต์และเกรนาดีนส์''
โมนูเมนต์แวลเลย์ 2
การตอบรับ
โมนูเมนต์แวลเลย์ 2 ได้รับเสียงวิจารณ์ส่วนใหญ่ในแง่บวก บนเมทาคริติกให้คะแนนไป 83 จาก 100 คะแนน ทาง โพลีกอน ให้คะแนนไป 8 ต่อ 10 ทาง เดสทรักทอยด์ ให้คะแนนไป 8 ต่อ 10 แล้วยกย่องเกมสำหรับการพัฒนาจากภาคก่อน และทางเกมซีโบให้ไป 4.5 จาก 5 ดาว อย่างไรก็ตาม เหมือนกับเกมก่อนหน้า คำวิจารณ์หลักของ โมนูเมนต์แวลเลย์ 2 คือความสั้นของเกม
ภายในหนึ่งปี ตัวเกมถูกขายไป 3.5 ล้านฉบับ โดยมีรายได้กว่า 10.4 ล้านดอลลาร์สหรัฐ เนื่องจากตัวเกมให้โหลดฟรีในประเทศจีน ทำให้มีการดาวน์โหลดไปกว่า 30 ล้านครั้ง โดยผลรวมของเกมทั้งภาคแรกและภาคต่อมาในเดือนกันยายน ค.ศ. 2019 ถูกดาวน์โหลดไปกว่า 80 ล้านครั้ง
ตัวเกมถูกเข้าชิงสำหรับ "เกมสำหรับโทรศัพท์ดีเด่น" ในรายการ เกมออฟเดอะเยียร์อะวอร์ด ประจำปี 2017 ของเดสทรักทอยด์ (Destructoid) และชนะรางวัลที่มีชื่อเดียวกันในรางวัลดีเด่นประจำปี 2017 ของ IGN แต่ทว่ายังคงเข้าชิงในสาขา "เกมปริศนาดีเด่น" และ "ศิลปะดีเด่น" ตัวเกมได้อันดับสองในสาขา "เกมปริศนาดีเด่น" ใน Reader's Choice Best of 2017 Awards ของ เกมอินฟอร์เมอร์ เดอะเวิร์จ ยกให้เป็นหนึ่งใน 15 เกมที่ดีที่สุดในปีค.ศ. 2017
สุรวุธ กิจกุศล
ประวัติ
ผู้ช่วยศาสตราจารย์สุรวุธ กิจกุศล เข้าเรียนที่วชิราวุธวิทยาลัยในชั้นประถมศึกษาปีที่ 5 เลขประจำตัว 3659 อยู่คณะเด็กเล็ก 3 (คณะสราญรมย์) เมื่อได้เรียนในชั้นมัธยมศึกษาปีที่ 1 เข้ามาอยู่คณะพญาไท เรียนจบ มศ.5 ในแผนการเรียน ศิลป์-ฝรั่งเศส ในสมัยเรียนได้เล่นออร์แกนอยู่ที่วงเครื่องสายสากล จนได้เป็นหัวหน้าวงเครื่องสายสากล และได้รับพระราชทานรางวัลช่วยเหลือกิจการโรงเรียนในด้านการดนตรี และได้รับพระราชทานรางวัลเรียนดี ชั้นมัธยมศึกษาปีที่ 5 ประจำปีการศึกษา 2520
เมื่อจบการศึกษาจากวชิราวุธวิทยาลัยแล้ว ได้ศึกษาต่อที่คณะนิติศาสตร์ จุฬาลงกรณ์มหาวิทยาลัย และไปศึกษาต่อในระดับปริญญาโททางกฎหมายที่ Southern Methodist University ประเทศสหรัฐอเมริกา, ประกาศนียบัตรชั้นสูงหลักสูตรการบริหารภาครัฐและกฎหมายมหาชน รุ่นที่ 1 จากสถาบันพระปกเกล้า, ประกาศนียบัตรหลักสูตรธรรมาภิบาลเพื่อการพัฒนาอุดมศึกษา รุ่นที่ 6 จากสถาบันคลังสมองของชาติ มูลนิธิส่งเสริมทบวงมหาวิทยาลัย และประกาศนียบัตรหลักสูตรนักบริหารระดับสูงเพื่อการพัฒนามหาวิทยาลัย รุ่นที่ 25 จากสำนักงานคณะกรรมการการอุดมศึกษา
ผู้บังคับการวชิราวุธวิทยาลัย
หลังจากที่ ดร.สาโรจน์ ลีสวรรค์ ผู้บังคับการวชิราวุธวิทยาลัย ครบวาระการดำรงตำแหน่งผู้บังคับการวชิราวุธวิทยาลัย คณะกรรมการอำนวยการวชิราวุธวิทยาลัย ได้คัดเลือกให้ผู้ช่วยศาสตราจารย์สุรวุธ กิจกุศล นักเรียนเก่าวชิราวุธวิทยาลัย รุ่น 50 ดำรงตำแหน่งผู้บังคับการวชิราวุธวิทยาลัย โดย นายพลากร สุวรรณรัฐ นายกกรรมการอำนวยการวชิราวุธวิทยาลัยได้นำความขึ้นกราบบังคมทูลเพื่อขอพระบรมราชานุมัติ ต่อมาพระบาทสมเด็จพระมหาภูมิพลอดุลยเดชมหาราช บรมนาถบพิตรทรงพระกรุณาโปรดเกล้า ฯ พระราชทานพระบรมราชานุมัติแต่งตั้งให้ผู้ช่วยศาสตราจารย์สุรวุธ กิจกุศล ดำรงตำแหน่งผู้บังคับการวชิราวุธวิทยาลัย คนที่ 10 เมื่อวันที่ 9 มิถุนายน พ.ศ. 2559
โดยเมื่อวันที่ 24 กันยายน พ.ศ. 2559 พระบาทสมเด็จพระมหาภูมิพลอดุลยเดชมหาราช บรมนาถบพิตร ทรงพระกรุณาโปรดเกล้า ฯ ให้พระบาทสมเด็จพระวชิรเกล้าเจ้าอยู่หัว (เมื่อครั้งดำรงพระอิสริยยศที่สมเด็จพระบรมโอรสาธิราชฯ สยามมกุฎราชกุมาร) เสด็จออกแทนพระองค์ ณ พระที่นั่งอัมพรสถาน พระราชวังดุสิต พระราชทานพระราชวโรกาสให้ นายพลากร สุวรรณรัฐ นายกกรรมการอำนวยการ วชิราวุธวิทยาลัย นำผู้ช่วยศาสตราจารย์สุรวุธ กิจกุศล ผู้บังคับการวชิราวุธวิทยาลัย เฝ้าทูลละอองพระบาท ถวายตัวรับราชการสนองพระเดชพระคุณในวชิราวุธวิทยาลัย และรับพระราชทานเสื้อครุยอาจารย์ สำหรับใช้ในพิธีการต่างๆของโรงเรียน
กีฬายิมนาสติกในโอลิมปิกฤดูร้อน 2020 – ยิมนาสติกสากล ชาย รอบคัดเลือก
การแข่งขันกีฬายิมนาสติกสากลชาย รอบคัดเลือก เป็นการแข่งขันเพื่อคัดเลือกนักกีฬาเข้าแข่งขันในโอลิมปิกฤดูร้อน 2020 ที่จัดขึ้นที่ศูนย์ยิมนาสติกอาริอาเกะ วันที่ 24 กรกฎาคม - 8 สิงหาคม พ.ศ. 2564 ผลการคัดเลือกจะกำหนดผู้ผ่านคัดเลือกรอบชิงชนะเลิศ ได้แก่ รายการทีมรวมอุปกรณ์ 8 ทีมในรอบชิงชนะเลิศ, นักยิมนาสติกรายการบุคคลรวมอุปกรณ์ 24 คนในรอบชิงชนะเลิศ และนักยิมนาสติก 8 คนในแต่ละรายการอุปกรณ์รอบชิงชนะเลิศรวมทั้งหมด 6 อุปกรณ์
นักยิมนาสติกจากประเทศต่าง ๆ ที่เข้าร่วมการแข่งขันประเภททีมรวมอุปกรณ์จะถูกจัดกลุ่มไว้ด้วยกัน ในขณะที่นักยิมนาสติกคนอื่น ๆ จะถูกจัดกลุ่มเป็นหนึ่งในแปดกลุ่มผสม กลุ่มต่าง ๆ ถูกแบ่งออกเป็น 5 ส่วนย่อยหลังจากการจับฉลากโดยสหพันธ์ยิมนาสติกนานาชาติ แต่ละกลุ่มหมุนเวียนแข่งผ่านอุปกรณ์ทีละชนิดด้วยกันทั้งหมด 6 อุปกรณ์
กลุ่มย่อย
นักยิมนาสติกจากประเทศต่างๆ ที่เข้าร่วมการแข่งขันรายการทีมรวมอุปกรณ์จะถูกจัดกลุ่มไว้ด้วยกัน ในขณะที่นักยิมนาสติกคนอื่นๆ จะถูกจัดกลุ่มแบบคละกลุ่มละ 8 คน กลุ่มต่างๆ ถูกแบ่งออกเป็น 5 ซับดิวิชั่น หลังจากการจับฉลากโดยสหพันธ์ยิมนาสติกนานาชาติ แต่ละกลุ่มจะหมุนผ่านแต่ละอุปกรณ์ทั้งสี่โดยพร้อมกัน
อุทยานแห่งชาติหมู่เกาะเภตรา
อุทยานแห่งชาติหมู่เกาะเภตรา เป็นอุทยานแห่งชาติทางทะเลบริเวณช่องแคบมะละกาในภาคใต้ของประเทศไทย ครอบคลุมพื้นที่ทะเลเปิด ชายฝั่ง และหมู่เกาะรวม 30 เกาะ ทั้งทางตอนใต้ของจังหวัดตรังและทางตอนเหนือของจังหวัดสตูล อุทยานได้รับการจัดตั้งเมื่อวันที่ 31 ธันวาคม พ.ศ. 2527 นับเป็นอุทยานแห่งชาติลำดับที่ 49 และเป็นอุทยานแห่งชาติทางทะเลลำดับที่ 14 ของประเทศไทย คำว่า "เภตรา" เพี้ยนมาจากคำภาษามลายู Pulau Petra
พื้นที่ส่วนใหญ่ของอุทยาน ซึ่งคิดเป็นร้อยละ 94.74 เป็นทะเลเปิด เกาะที่มีขนาดใหญ่ที่สุดสองเกาะคือเกาะเภตราและเกาะเขาใหญ่ เกาะบางแห่งเป็นที่วางไข่ของเต่าทะเลและเป็นแหล่งแนวปะการังที่อุดมสมบูรณ์ นอกจากนี้ เกาะหลายแห่งยังมีถ้ำหินปูนและชายหาดเล็ก ๆ เป็นที่พักพิงชั่วคราวของเหล่าชาวประมง การเดินทางไปยังเกาะต่าง ๆ ต้องติดต่อบริษัทนำเที่ยว ส่วนการใช้เรือต้องติดต่อเจ้าหน้าที่อุทยาน
ภายในถ้ำบางแห่งของอุทยาน เป็นสถานที่ซึ่งนกสวิฟต์เล็ตเข้าไปทำรัง ถ้ำมักถูกรุกรานเพราะผู้คนเข้าไปเก็บรังนกซึ่งมีมูลค่าสูง นอกจากนี้ พื้นที่ของอุทยานยังมีความเสี่ยงต่อการรุกรานอันเนื่องจากโครงการท่าเรือน้ำลึกปากบาราในอำเภอละงู
เฮฟเวนออร์ลาสเวกัส
เฮฟเวนออร์ลาสเวกัส (Heaven or Las Vegass) นั้นเป็นอัลบั้มลำดับที่ 6 โดยวงออลเทอร์นาทิฟร็อกสัญชาติสกอตแลนด์ ค็อกโททวินส์ โดยเริ่มจัดจำหน่ายในวันที่ 17 กันยายน ค.ศ. 1990 โดย 4AD ถึงแม้ว่าประธานบริษัท 4AD อีโว วัตต์-รัสเซลล์ได้ประกาศว่าเป็นหนึ่งในอัลบั้มที่ดีที่สุดที่เคยปล่อยออกมาในค่ายของเขา รัสเซลลฺได้ปล่อยวงออกจากสัญญาเมื่อปลายปี ค.ศ. 1990 เพราะว่าความสัมพันธ์ของรัสเซลล์กับวงนั้นแย่ลง
เฮฟเวนออร์ลาสเวกัส นั้นได้อันดับสูงสุดที่อันดับ 7 บนชาร์ตอัลบั้มแห่งสหราชอาณาจักร และอันดับ 99 บนบิลบอร์ด 200ในสหรัฐ
รายชื่อเพลงในอัลบั้ม
หมายเหตุ
บอรึส รอมันแชนกอ
บอรึส ตือมอฟียอวึช รอมันแชนกอ (Бори́с Тимофі́йович Рома́нченко; 20 มกราคม ค.ศ. 1926 – 18 มีนาคม ค.ศ. 2022) เป็นบุคคลสาธารณะและนักเคลื่อนไหวชาวยูเครน และเป็นผู้รอดชีวิตจากฮอโลคอสต์ในค่ายกักกันบูเคินวัลท์ ค่ายกักกันมิทเทิลเบา-โดรา และค่ายกักกันแบร์เกิน-เบ็ลเซิน เขาถูกกองทัพรัสเซียสังหารด้วยกระสุนปืนใหญ่ที่ยิงใส่อาคารที่พักอาศัยระหว่างที่รัสเซียรุกรานยูเครนใน ค.ศ. 2022
ประวัติ
รอมันแชนกอเกิดเมื่อวันที่ 20 มกราคม ค.ศ. 1926 ที่หมู่บ้านบอนดารีในแคว้นซูมือ สาธารณรัฐสังคมนิยมโซเวียตยูเครน